Meie linnas on 2 suurt supermarketi ketti: kohalik, mille nimeks Pingo Doce ja veidi eemal hispaanlaste kett El Corte Ingles.(äsja avatud, Paulo ei teagi veel seda uudist) Viimases on olemas ka suur Deli osakond, kus foie gras´d, shampanjad jms. müügil. Aga rahvast käib vähe, kuigi meelitatakse heade hindadega- näiteks tuuni filee kilo oli eile vaid 11 eurot ja ilus punane oli! Õlut on pea 20 riigi oma, Venetsueela, Kuuba jms. eksootilised õllemaad, aga Eesti õlut polnud :) Rahvas armastab oma supermarketit- Pingo Docet kus sisseastudes võtab juba vastu suur loosung ja lubadus, et 70 % müüdavast toidukaubast on kodumaise päritoluga. Seal kipuvad kassajärjekorrad väga pikad olema…